Крајем 1940. године, Иван је, због страха од новог хапшења, прешао у Загреб, где је живео илегално све до напада Сила осовине на Краљевину Југославију. Повремено је илегално долазио у Београд, кад су то захтевали партијски задаци. Кад му је била потребна курирска веза између Београда и Загреба ту је била његова жена Милица и рођак Војин Мрчарица. Два дана уочи напада на Краљевину Југославију боравио је у Београду, одржао састанак са руководећим комунистима Србије, и увече отпутовао у Загреб.